Ružno pače

Jednog proljetnog dana na imanju dobrog seljaka, u gnijezdu mame Patke, izleglo se neobično pače. Razlikovalo se od svojih sestara i braće jer je bilo veliko i ružno. Ostali pačići iz istog gnijezda odmah su mu se počeli rugati, a čak ga je i mama Patka zanemarivala prilikom hranjenja i upoznavanja s drugim životinjama iz dvorišta. Jadno pače nije imalo ni jednog prijatelja na imanju jer su mu se životinje rugale i izbjegavale ga.

Jadnom malom pačiću nije preostalo ništa drugo nego otići s imanja, što dalje od zlobe i poniženja. O čiju punih suza i sa strahom u srcu da nikad neće biti voljeno, ružno pače pobježe iz svog doma.

Stigla je jesen. Lišće je opadalo s granja i malom pačiću je bilo sve hladnije. Pokrivao bi se lišćem da se bar malo zagrije. I tako je uspio preživjeti jesen, ali poslije jeseni dolazi zima i vrijeme je bilo sve hladnije i hladnije a počeo je i snijeg padati.

Nakon dugog lutanja, sav promrzao, iscrpljen i gladan pačić je naišao na malu seosku kućicu. Zavukao se među drva ispred kućice, nadajući se da će se tako sakriti od zime, tuđih pogleda i podrugivanja. Tu je ostao nekoliko dana dok ga promrzlog i izgladnjelog, nije pronašao pas dobre bakice, koja je živjela u toj maloj seoskoj kućici.

Sa bakicom su u kući živjeli njen pas i mačak. Ona je nježno uzela pačića u svoje ruke i unijela ga u kuću u kojoj je bilo toplo i koja je bila ispunjena slasnim mirisima, koji su prijali malom praznom stomačiću ružnog pačeta. Čim se malo ugrijao, bakica ga je nahranila i okrijepila toplinom svog doma i svoje dobrote. Tu je pačić po prvi put osjetio ljubav i toplinu vlastitog doma.

Ali, nisu bas svi u kući voljeli malo ružno pače. Kad je došlo proljeće, mačak više nije mogao prikriti svoju ljubomoru i jednog dana je tako lukavo prevrnuo vreću brašna da se brašno rasulo po cijeloj kući a bakica je povjerovala da je to učinilo malo ružno pače i jako ju je naljutilo što je tako nezahvalan pa ga je izjurila iz kuće.

Srećom, ubrzo je ponovno stiglo proljeće i sva je priroda blistala od sreće. Jedino je jadno malo ružno pače bilo još uvijek tužno. Bio je sam i nitko ga nije volio. Lutao je po ozelenjelim šumarcima, poljanama prekrivenim raznobojnim cvijećem a prolazeći pored potoka i rječica nije se ni usudio pogledati u vodu, da ne bi vidio svoj ružni lik na njenoj površini.

I tako, lutajući, slučajno stigne do jezera. A tamo na jezeru ugleda prekrasne patke koje baš i nisu bile patke, jer su imale kao snijeg bijelo perje i duge lijepe vratove. Pačić nikada do tada nije vidio labudove i nije znao kako su oni lijepi, pa sav zbunjen uđe u vodu da bi im prišao bliže i bolje ih pogledao.

Ali tek što je dotaknuo površinu jezera, primijetio je isto tako lijepi bijeli lik kako se odražava na površini vode točno ispred sebe. Iznenadio se, okrenuo se i lijevo i desno da vidi gdje se to skriva taj tako lijepi labud. Ali kako u njegovoj blizini nije bilo nikog shvatio je da se to njegov lik odražava na površini vode i pačić je bio toliko zadivljen svojom ljepotom da nije mogao odvojiti pogled od svog lika.

A tada su do njega doplivali drugi bijeli labudovi i radosno ga pozdravili poželjevši mu dobrodošlicu. Svi su u glas pričali i nitko nikog nije baš mogao čuti. Ali to nije bilo ni važno.

Mali ružni pačić, sada prekrasan bijeli labud, našao je svoj dom i ljubav. Labudovi su zajedno provodili prekrasne ljetne dane na jezeru, uživajući u međusobnoj ljubavi, poštovanju i razumijevanju. A kada je došla jesen i lišće počelo žutjeti i opadati s drveća, svi labudovi su poletjeli prema jugu u toplije krajeve.

Dostojanstvenim letom, široko raširenih krila, naš nekad mali ružni pačić, sada prekrasan bijeli labud, nadletio je imanje na kojem je rođen. Sa visine pozdravi mamu Patku, svoje sestre i braću koji su bili toliko zaprepašteni kada su vidjeli tog prelijepog labuda, da nisu mogli ni riječi da izuste.

Idućeg proljeća će se vratiti, a vi pogledajte ponekad u nebo, pa kad vidite lijepog bijelog labuda, mahnite mu.